Iwakken ad tebnuḍ axxam aqdim di tazwara ad as-textireḍ amkan yewɛan iṭij, tameddit n wass ad nheggi ixeddamen ara yeɣizen lessas, ad xelḍen tixmirt ad sersen aẓru, ad sersen lessas s wuẓru akked d texmirt, mi kfan ad bdun ad salayen leswar, mi salin akk leswar kfan akk axxamnni sawḍen-t ɣer ssqef ad ruḥen ɣer lɣaba ad awin tigejda ad sficcten tifcciten ad awin isulas tigejda-nni ad ṭṭfen yis-s axxam akken ur ad d-iɣli ara , iwakken ad sqefen ad netter iwiziwen, ad ɛedlen akk isulas-nni, ad ssun tifciten ad xelḍen tixmirt, ad seqfen, ad sbedden tigejda akken ur d-iɣli ara mi yekkaw mi d-qqimen ad as-ggen ṭṭaq n wesɣar akked d tewwurt , ad tebḍun s daxel, ad gen addaynin sufella d taɛrict , addaynin-nni teggen deg-s lmal , ad as-gen lmedwed i lmal katen tigussa ad as-gen tirebget, ad ccidden lmal-nni ɣer tagust-nni akken ur d-tteffɣen ara s iɛeggalen ɣer tzeqqa , snnig uddaynin-nni ttgen taɛrict llan wikad yegganen deg-s ma d wikkad akka yesɛan littaɛ yestekfa-ten Rebbi tegen-tt i lexzen xezznen deg-s . llan wikad yettgen deg-s tiberkect, tiberkect-nni rekḍent deg-s tilawin azemmur mi yekfa wuxxam akk s lebni wexxam akk s lebni d ayen ad awint tilawin-nni akal ad xelḍent tixmirt ad selɣent akk axxam ttemɛawanent wwaygara-asent mi yekkaw akk umesluɣ-nni ad as-rnunt takka ad awint daɣin akal ad t-sifent ad yirqiq ad t-ḥukent mi tekkaw taka-nni ad awint tumlilt ad begḍent akk yis-s leḥyuḍ-nni ad yesɛu tafat ad yecbeḥ, ad ruḥent ad qelɛent tucanin si lexla ad tt-ḥukent akka seg agus d agesar n leḥid wexxam ad temzi-t s uzemzi ad uɣalent d tilegɣanin .